મેલેરિયાની સારવાર માટે સૌથી સામાન્ય દવા ઓરલ અને ઇન્ટ્રાવેનસ ઇન્ફ્યુઝન દ્વારા લેવામાં આવતી ક્લોરોક્વિન છે. બીજી તરફ ડેન્ગ્યુ સ્વનિયંત્રિત રોગ છે અને તેની સારવાર માટે કોઈ ચોક્કસ એન્ટિ-વાઇરલ દવા નથી. જોકે ચિહ્નો મુજબ દર્દીની સારવાર કરવામાં આવે છે, જેમાં તાવ માટે એસિટામિનોફેન (પેરાસિટામોલ), મુખ વાટે પુષ્કળ પ્રવાહી લેવું, સતત આરામ સામેલ છે. યોગ્ય ભોજન લેવું અને આસપાસ સ્વચ્છતાં જાળવવી. તેનાથી દર્દીનું સ્વાસ્થ્ય જળવાશે તેમજ આ પ્રકારનાં રોગોનો ફેલાવો અટકશે. આપણે આ જ રોગને અટકાવવા માધ્યમ બની શકીશું તથા તમામ માટે સ્વચ્છ અને સુરક્ષિત વાતાવરણ સુનિશ્ચિત કરી શકીશું. વરસાદની સિઝન દરમિયાન કોઈ પણ વ્યક્તિએ સુનિશ્ચિત કરવું જોઈએ કે, તમારી જગ્યાની આસપાસ કોઈ પણ જગ્યાએ પાણીનાં ખાબોચિયા ભરાય નહીં, જેમ કે નિયમિત ચાલુ ન હોય એવા ફુવારામાં પાણી ભરાઈ ન રહે, ખાલી પાત્રો, કેન, કૂલર, માટલા નીચે વરસાનું પાણી એકત્ર થઈ શકે એવી પ્લેટ કે વાટકો, એસીની નળી અને છત પર કોઈ પાત્રમાં પાણી ભરાયેલું ન રહે, કારણ કે તેમાં મચ્છરોનો ઉપદ્રવ થાય છે.